|  |
| --- |
| Tillægsaftale - Markedet for fællesoffentlige kurser i Campus  xxxxx |
| Januar 2025 |

Indhold

1. Aftalens parter og omfang 3

2. Aftalens omfang 3

3. Leverandørens ydelser og forpligtelser 4

4. Kundens forpligtelser 4

5. Brugeradministration 5

6. Pris 6

7. Kommunikation 6

8. Misligholdelse og force majeure 7

9. Tavshedspligt 8

10. Fortolkning, revision og tvist 8

11. Prisregulering og ændring 8

12. Opsigelse og ophør 8

13. Underskrifter 9

Bilag 1- Behandling af persondata i Campus 10

Bilag 2 – Administrator erklæring 13

Bilag 3 - Løsningsbeskrivelse 14

Bilag 4 – Vilkår og betingelser for Markedet 16

# Aftalens parter og omfang

Nærværende aftale indgås mellem én institution (efterfølgende benævnt Kunden) – som ønsker at blive tilsluttet Markedet for Fællesoffentlige kurser i Campus (herefter benævnt Markedet) og Økonomistyrelsen som systemejer af Campus. For så vidt angår Økonomistyrelsens egen leverandør af løsningen benævnes denne Systemleverandøren.

Parterne er følgende:

**Kunden:**

[**navn**] (efterfølgende benævnt Kunden)

[adresse]

[CVR nr]

EAN-nummer]

[Kontaktperson]

**Leverandøren:**

**Økonomistyrelsen**  
Landgreven 4  
Postboks 2193  
1017 København K,

CVR nr. 10 21 32 31.

Kontaktperson: Systemansvarlig for Campus, Christian Gausbo

Telefon: 21202463, e-mail: [chrgau@oes.dk](mailto:chrgau@oes.dk)

# Aftalens omfang

Med Markedet forstås de markedsbaserede kursusaktiviteter i Campus, som Kunden udbyder til andre målgrupper end sine egne ansatte, fx til andre offentlige institutioner, borgere eller private organisationer.

Kun institutioner, som er tilsluttet Campus, kan udbyde aktiviteter på Markedet, ligesom funktionaliteten kun må anvendes til udbud af aktiviteter, der er en del af den pågældende institutions ressort – dvs. institutionen har hjemmel i henhold til finansloven eller anden lovgivning.

Se Bilag 3 - Løsningsbeskrivelse

# Leverandørens ydelser og forpligtelser

Tillægsaftalen omfatter følgende ydelser over for Kunden:

Brugsret til den jf. ’Bilag 3 – Løsningsbeskrivelse’ beskrevne funktionalitet. Brugsret må ikke udlånes, udlejes, videresælges eller overdrages uden Økonomistyrelsens skriftlige samtykke.

Hjælp til implementering af løsningen i omfanget af max. én dags planlægning og opstartshjælp. Det forudsættes, at Markeds-administratorer har et grundlæggende kendskab til Campus inden Markedet implementeres. Yderligere hjælp til implementering håndteres som en tilkøbsydelse.

Hosting, vedligeholdelse og support af Markeds-funktionaliteten. Der betales ikke særskilt for denne ydelse.

* Vedligeholdelse, i form af indlæsning af patches og nye versioner. Såfremt kunden udsættes for tab af data foranlediget af Leverandøren, vil Leverandøren – i det omfang det er muligt – gendanne disse data.
* Rådgivning og support af Kundens Markeds-administratorer. Leverandøren yder alene 2. Level support, idet slutbrugersupport skal ydes af den enkelte udbyder selv. Rådgivning og support, forstået som den løbende rådgivning og support omkring Markedet. Tilkøbsydelser, omfatter ydelser som Kunden aktivt har valgt til, eks. uddannelse, konsulentbistand og udviklingsopgaver (jf. afsnit 6 Pris).

For driftsinformation og sikkerhed henvises til https://oes.dk/digitale-loesninger/campus/installation-og-vedligehold/

# Kundens forpligtelser

Der påhviler Kunden følgende forpligtelser:

Kunden kan kun udbyde aktiviteter der indgår som en del af Kundens ressort.

Kunden er ansvarlig for, at behandlingen af persondata sker i overensstemmelse med persondataforordningen og Leverandørens guidelines.

Kunden er dataansvarlig for at data, herunder alle vedhæftninger og andet materiale, som kunden selv opretter eller registrerer i Markedet, ikke er i strid med gældende dansk lovgivning og bestemmelser.

Kunden er ansvarlig for at sikre egen it-infrastruktur (internetforbindelser, browsere, båndbredde, plug-ins etc.),

Kunden er ansvarlig for egen sikkerhed, dvs. såvel den fysiske sikkerhed som fastlæggelse af sikkerhedspolitik og sikkerhedsmæssige procedurer og rutiner m.m. (viruskontrol, administration af rettigheder, brugernavne, password etc.)

Kunden skal informere sine deltagere om eventuelle tekniske muligheder og begrænsninger, i forbindelse med udbud af læringsaktiviteter

Kunden er ansvarlig for egne oprettelser i systemet, dvs. indlæsning af egne ressourcer, tilpasning af sessionsskabeloner, kursussteder, aktiviteter, tilbud m.m.

Kunden skal selv varetage 1. Level support over for sine slutbrugere, defineret som de brugere der har tilmeldt sig til udbyders aktiviteter i Markedet.

Da Kundens administratorer vil få adgang til at administrere ordrer fra såvel interne som eksterne brugere, vil alle administratorer skulle underskrive den, i Bilag 2, vedhæftede erklæring.

# Brugeradministration

Der skelnes i Campus mellem interne og eksterne brugere:

*Interne brugere;* Medarbejdere i organisationer der er tilsluttet Campus, vil have status som interne brugere. Disse vil, ud over at kunne tilgå organisationens egne og fælles kurser, også kunne tilgå kurserne på Markedet.

*Eksterne brugere*; brugere der ikke er tilsluttet Campus, vil have status som eksterne brugere, og vil være placeret i særlige domæner. Disse vil alene kunne se og tilmelde sig de Markedsbaserede aktiviteter. Brugerne står selv for oprettelsen af deres stamdata via en Campus Sign-up applikation.

Leverandøren har ret til at inaktivere eksterne brugere ud fra følgende kriterier: 1) Der ikke er registreret aktivitet på brugeren inden for de seneste to måneder og 2) Der er ingen åbne ordrer i deres ordrehistorik. Eksisterende konti vil kunne genåbnes og gøres aktive igen.

# Pris

Priserne for de respektive brugere og tillægsydelser beregnes således: (priserne er ekskl. moms pr. 1.1.2025).

|  |  |  |
| --- | --- | --- |
| Ydelse | Pris (2025) | Bemærkning |
| Pris eksterne brugere der ikke på forhånd er tilsluttet Campus | 139,00 kr. | Per bruger. |
| Fast beløb for implementering i en institution | 12.000,00 kr. | . |
| Tillægsydelser | Efter medgået tid | Estimeres ved henvendelse |

*Alle priser er angivet eksklusiv moms. Leverandøren forbeholder sig retten til at ændre og regulere priserne, jf. afsnit 11 Prisregulering og ændring.*

Eksterne brugere registreret i Campus faktureres uanset kursus-tilmeldingsstatus (fx bekræftet, annulleret, venteliste).

Der faktureres en gang årligt i december måned.

# Kommunikation

Forpligtende kommunikation, herunder skriftlig kommunikation, mellem Kunden og Leverandøren, skal ske via e-mail til nedenstående adresser:

Kunden: xxx@xxx.dk

Økonomistyrelsen: campus@oes.dk

For kommunikation, der vedrører support eller rådgivning fra Økonomistyrelsen, er kunden forpligtet til at anvende [Serviceportalen](https://oes.dk/digitale-loesninger/campus/installation-og-vedligehold/) (jf. afsnit 3 Leverandørens ydelser og forpligtelser).

# Misligholdelse og force majeure

Leverandøren og Kunden er forpligtet til at overholde de frister for levering, som aftales i implementeringsplanen. Såfremt der sker forskydning af leverancerne fra en af parternes side, skal det dels accepteres af begge parter, dels dokumenteres ved udarbejdelse af en revideret implementeringsplan.

Hvis der indtræder forsinkelser - eller en af parterne erfarer, at der er en risiko for forsinkelser – er parterne forpligtet til, straks at underrette den anden part herom. Den part der er ansvarlig for forsinkelsen, er desuden forpligtet til i videst muligt omfang, at begrænse forsinkelsen eller helt at undgå forsinkelsen, hvor dette med rimelighed er muligt.

Herudover gælder dansk rets almindelige regler og beføjelser, herunder regler for ophævelse af aftalen, i anledning af forsinkelse eller udeblevet levering. Det anses dog altid for væsentlig misligholdelse, såfremt den aftalte overtagelsesdag, uden Kundens accept overskrides med mere end 40 arbejdsdage, af årsager der må tilskrives Leverandørens forhold.

Såfremt løsningen er behæftet med kritiske fejl, som ikke påbegyndes rettet af Leverandøren eller dennes bagland inden for den angivne respons tid, kan Kunden ved gentagne tilfælde ophæve nærværende aftale med omgående varsel, uanset de i Afsnit 12, Opsigelse og ophør, fastsatte varsler. Ved en kritisk fejl, forstås fejl, som er opstået, efter Kunden er overgået til drift, og som sætter Kunden ude af stand til at anvende systemet efter dets hensigt. For at der tale om en kritisk fejl, skal det ligeledes være umuligt for Leverandøren, at anvise en rimelig løsning.

Leverandøren er erstatningspligtig efter dansk rets almindelige regler. Leverandøren er ikke i noget tilfælde ansvarlig for driftstab, omsætningstab, følgeskader eller andre indirekte tab, herunder tab af data, medmindre tabet kan henføres til grov uagtsomhed eller forsætlige forhold hos Leverandøren.

Leverandørens erstatningsansvar ved opfyldelse af Tillægsaftalen eller ansvar, som på anden måde er opstået i forbindelse med Tillægsaftalen - uanset om det er opstået med forsæt eller ved grov eller simpel uagtsomhed – kan hverken for enkeltstående krav eller for disse til sammen, overstige et beløb svarende til det årlige vederlag som Leverandøren oppebærer for service, vedligeholdelse og drift fra Kunden.

Force Majeure**,** hverken Leverandøren eller Kunden er ansvarlig for den anden part for så vidt angår forhold, der ligger uden for parternes kontrol, og som parterne ikke ved aftalens indgåelse burde have taget i betragtning.

# Tavshedspligt

Leverandøren skal med respekt for reglerne i offentligheds- og forvaltningsloven iagttage ubetinget tavshed med hensyn til oplysninger om Kundens eller andres forhold, herunder Kundens medarbejdere, som Leverandøren får kendskab til i forbindelse med opfyldelse af denne aftale.

Kunden må ikke udlevere eller mangfoldiggøre nærværende aftale, hverken i elektronisk form eller på papir, ligesom aftalens indhold og priser skal behandles fortroligt over for tredjemand.

# Fortolkning, revision og tvist

Tillægsaftalen, med tilhørende bilag, udgør parternes samlede aftale, og afløser alle forudgående mundtlige såvel som skriftlige aftaler parterne imellem.

Tillægsaftalen kan revideres, såfremt begge parter er enige herom. Ændringerne dokumenteres i en allonge til aftalen, og underskrives af begge parter. De ændrede forhold træder i kraft efter samme regler som for den øvrige aftale, og betragtes herefter som en del af den samlede aftale.

Såfremt der opstår en uoverensstemmelse mellem parterne efter Tillægsaftalen er indgået, skal parterne søge en løsning ved forhandling. Løses uoverensstemmelsen ikke, eskaleres sagen til højere administrativt niveau, typisk de to institutioners ledelse.

# Prisregulering og ændring

Alle priser reguleres årligt under henvisning til nettoprisindekset. Leverandøren kan derudover, med et varsel på 6 måneder til udgangen af en måned, ændre vilkårene i Tillægsaftalen, herunder priser og betalingsbetingelser, såfremt udefra kommende forhold berettiger dette.

# Opsigelse og ophør

Efter Tillægsaftalens første ikrafttrædelse, er aftalen uopsigelig i en periode på 12 måneder. Efter udløbet af ovennævnte periode kan aftalen opsiges af begge parter med et varsel på seks måneder til udgangen af et finansår.

I tilfælde af opsigelse vil Kunden have ejerskab til egne data, dog vil evt. udgifter til udtræk og levering af disse data være for Kundens regning. Stamoplysninger opfattes ikke som egne data, idet brugerne selv (eksterne brugere) eller disses arbejdsgivere (interne brugere) ejer disse data.

Kunden er ikke berettiget til at overdrage brugsretten til tredjemand, med mindre det sker som led i en ressortomlægning til en anden Institution, der ligeledes er omfattet af Campus. I sådanne tilfælde skal Leverandøren skriftligt godkende overdragelsen.

# Underskrifter

Tillægsaftalen underskrives i to eksemplarer, hvor såvel Kunden som Leverandøren opbevarer et eksemplar.

Tillægsaftalen træder i kraft, når den er underskrevet af begge parter.

Sted: Dato: København Dato:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kunden Leverandøren

xxxxxxx Økonomistyrelsen

# Bilag 1- Behandling af persondata i Campus

Erklæring om behandling af persondata i Campus for personer der tildeles rollen som ”Markeds administrator”

Campus er statens fælles digitale læringsløsning. Markedet for fællesoffentlige kurser i Campus (efterfølgende benævnt Markedet) er den del af Campus, som anvendes til administration af aktiviteter som fx kurser, som en institution udbyder til såvel egne ansatte som til målgrupper uden for organisationen.

Målgruppen for disse aktiviteter kan være medarbejdere fra andre institutioner og ministerier, fra det statslige selvejeområde, kommuner, regioner, private organisationer eller privatpersoner. De institutioner, der har indgået en tillægsaftale om anvendelse af Markedet til udbud af sådanne aktiviteter, benævnes efterfølgende som Udbyder.

Nærværende aftale har til formål at regulere behandlingen af persondata ved anvendelsen af Markedet og skal derfor underskrives af de medarbejdere hos en Udbyder, der tildeles rollen som ”Markeds administrator”, idet rollen giver adgang til en række data, der ligger ud over data fra egen organisation eller organisationsområde. Efterfølgende benævnes disse rolleindehavere som Administrator.

Rollen tildeles som en separat rolle, med selvstændigt log ind, til de personer, der skal kunne oprette og udbyde kurser i Udbyderens eget domæne på Markedet, samt efterfølgende at kunne administrere og lukke disse. Rollen er således adskilt fra den almindelige rolle som Bruger, evt. kombineret med andre administrator-roller i Campus.

Nedenstående liste angiver, hvad man som Administrator kan udføre af handlinger på tværs af Campus. Der skelnes i tabellen mellem interne og eksterne brugere. Med interne brugere forstås brugere fra de institutioner, der er omfattet af Campus, og hvis data vedligeholdes automatisk via integrationer, mens eksterne brugere er de brugere, som har oprettet sig selv via den eksisterende sign-up funktion.

Hovedprincipperne er som følger:

Da tilmeldinger til Udbyders aktiviteter principielt kan komme fra alle Campus-brugere – såvel interne som eksterne – kan Administrator se navn og ansættelsessted

* Ansættelsessted for alle, der har tilmeldt sig til Udbyders kurser, hvilket er en forudsætning for at kunne administrere klasselisten i eget domæne.
* Administrator vil også kunne se navn og ansættelsessted for alle i Campus både interne og eksterne. Dette er nødvendigt, for at Administrator kan administrere tilmeldingerne dvs. tilmelde, framelde og udskifte brugere samt ændre pris, markere kursister som bestået og lukke kurset.
* Administrator vil ligeledes kunne se klasselister for e-læringskurser på fælles indhold – dvs. navn og ansættelsessted på alle kursister, som er tilmeldt en e-lærings klasse på domænet ”FÆLLES\_E-LÆRING”. Dette er en forudsætning, for at Administrator kan benytte den fælles e-læring som indholdsressource i forbindelse med kurserne – fx i blended learning og læringsforløb.
* Administratoren kan desuden administrere alle eksterne brugere – brugere der har oprettet sig selv via Sign-up løsningen og derigennem givet tilsagn til dette - og dermed se alle oplysninger om disse

Hvad angår de interne brugere vil Administrator ikke have personaleadmin-rettigheder, hvorfor eventuelle ønsker om ændringer i deres profil (fx titel af hensyn til en deltagerliste) vil skulle ske ved at rette henvendelse til den pågældendes ansættelsesmyndighed.

**Oversigt over mulige handlinger for en Administrator**

Kurser og klasser

* Kan oprette Kursus og Klasse med sted på eget domæne.
* Kan oprette ressourcer i form af Steder og Lokaler på eget domæne (dog ikke byer).
* Kan tilføje Evalueringsskema til Kurser og Klasser på eget domæne.
* Kan tilføje billeder på Klasser på eget domæne
* Kan tilføje indhold fra Fælles Indhold (fx e-lærings moduler fra indholdslager) på Klasser på eget domæne.
* Kan tilføje Fælles Klasser (fx e-lærings Klasser) til Læringsforløb på eget domæne.
* Kan redigere Varenummer og Faktureringssted på Kursus og Klasse på eget domæne efter det er gemt.
* Kan administrere Ventelister på klasser på eget domæne.
* Kan lukke Klasser med interne og eksterne brugere på eget domæne.

Eksterne brugere

* Kan tilmelde ekstern bruger til udbyders Klasser.
* Kan framelde ekstern bruger, som Administrator selv har tilmeldt til udbyders Klasser - med eller uden gebyr.
* Kan framelde ekstern bruger, som selv har tilmeldt sig til udbyders Klasser - med og uden gebyr.
* Kan gøre ekstern bruger til ressource, samt tilføje rollen som underviser (kan dog ikke tilføje rettighed)
* Kan udskifte ekstern bruger, som administratoren har tilmeldt til udbyders Klasser.
* Kan udskifte ekstern bruger, som selv har tilmeldt sig til udbyders Klasser.
* Kan ændre pris på ekstern bruger, som Administrator selv har tilmeldt til udbyders Klasser.
* Kan ændre pris på ekstern bruger, som selv har tilmeldt sig til udbyders Klasser.
* Kan markere som bestået på ekstern bruger, som Administrator har tilmeldt til udbyders Klasser.
* Kan markere som bestået på ekstern bruger, som selv har tilmeldt sig til udbyderes Klasser.

Interne brugere

* Kan tilmelde intern bruger til udbyders Klasser.
* Kan framelde intern bruger, som Administrator selv har tilmeldt til udbyders Klasser - med eller uden gebyr.
* Kan framelde intern bruger, som selv har tilmeldt sig til udbyders Klasser - med eller uden gebyr.
* Kan udskifte intern bruger, som Administrator har tilmeldt til udbyders Klasser.
* Kan udskifte intern bruger, som selv har tilmeldt sig til udbyders Klasser.
* Kan ændre pris på intern bruger, som Administrator har tilmeldt til udbyders Klasser.
* Kan ændre pris på intern bruger, som selv har tilmeldt sig til udbyders Klasser.
* Kan markere som bestået på intern bruger, som selv har tilmeldt sig til udbyders Klasser.
* Kan markere som bestået for intern bruger, som selv har tilmeldt sig til udbyders Klasser.

Personaleadministration

* Kan administrere personer, der er oprettet som eksterne brugere generelt. (funktionen må dog ikke benyttes til skifte af hjemme-domæne, da det vil afstedkomme en række uhensigtsmæssigheder)

# Bilag 2 – Administrator erklæring

Jeg er indforstået med, at når jeg tildeles rollen som Administrator i Marked for fællesoffentlige kurser i Campus (efterfølgende benævnt Marked), sker det med det formål, at jeg skal kunne udføre mit arbejde bedst muligt i den organisation, som er tilsluttet som Udbyder i Campus. De oplysninger og den viden som jeg måtte komme i besiddelse af, har derfor alene det formål, at understøtte dette arbejde.

Jeg er ligeledes bekendt med, at jeg i mit virke inden for den offentlige forvaltning har tavshedspligt med hensyn til oplysninger, som ved lov eller anden gyldig bestemmelse er betegnet som fortrolige, eller som det i øvrigt er nødvendigt at hemmeligholde for at varetage væsentlige hensyn til offentlige eller private interesser, jf. forvaltningslovens § 27, stk. 1-6, jf. straffelovens § 152 og §§ 152 c-152 f.

Tavshedspligten indebærer endvidere forbud mod at videregive fortrolige tjenstlige oplysninger til uvedkommende. Tavshedspligten ophører ikke med min udtrædelse af tjenesten. Brud på tavshedspligten kan få ansættelsesretlige følger.

Jeg er ligeledes indforstået med, at:

* Rollen som Administrator er personlig, dvs. rollen og dennes rettigheder må ikke videregives til andre i organisationen (fx via stedfortræderfunktionen)
* Rollen kan ikke ”gå i arv” såfremt jeg får nyt jobområde i organisationen, eller jeg helt fratræder min stilling i organisationen (fx ved overdragelse eller ændring af brugernavn og password)
* Rollen er underlagt logning, dvs. jeg er bevidst om at alle – eller dele af - mine handlinger, opslag og udtræk kan blive logget.
* Økonomistyrelsen vil løbende foretage kontrol og fortage stikprøver af de generede logfiler
* Økonomistyrelsen har mulighed for automatisk fjerne rollen fra de administratorer, som ikke kan dokumentere, at de forsat har behov for rollen.

|  |  |
| --- | --- |
| **Underskrift Administrator**  Undertegnede bekræfter at have modtaget og læst ovenstående regler, og at jeg er indforstået med disse.  Dato:  Navn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Underskrift: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Underskrift Campus ansvarlig**  Undertegnede bekræfter at have modtaget og læst ovenstående regler, og at jeg som Campus ansvarlig er indforstået med at Administrator bestrider rollen i Campus, og at organisationen vil administrere rollen i overensstemmelse med ovenstående principper.  Dato:  Navn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Underskrift: \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Institution: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |


# Bilag 3 - Løsningsbeskrivelse

**Generelt om løsningen**  
Markedet kan opfattes som en ”delmængde” af den samlede Campus løsning, idet den for interne brugere opleves som en integreret del af den samlede løsning. For eksterne brugere derimod fungerer den som en kursusportal for markedsføring, tilmelding og afvikling.

Der er, som med Campus i øvrigt, tale om en web-baseret selvbetjeningsløsning, der understøtter brugen af gængse internet browsere. En status over godkendte browsere og version, vil løbende blive offentliggjort på Økonomistyrelsens hjemmeside, https://oes.dk/digitale-loesninger/campus/installation-og-vedligehold/.

Der er specielt til Markedet udviklet en Sign-up applikation, der gør det muligt for de eksterne brugere, dels at registrere sig i Campus, dels efterfølgende at genaktivere deres konto, såfremt denne er blevet inaktiveret. De eksterne brugere er fælles for alle udbydere, dvs. man kan bruge den samme brugerprofil til at købe kurser og konferencer hos forskellige udbydere. De eksterne brugere vil – som en del af sign-up processen - blive præsenteret for ”Vilkår og betingelser for brug af Markedet for Fællesoffentlige kurser i Campus”, jf. Bilag 4.

Kunden vil blive tildelt et særligt domæne i Campus som Udbyder, hvor egne Markedsaktiviteter kan oprettes, udbydes og administreres. Et domæne vil have tilknyttet en række sikkerhedsroller, som vil være afgørende for, hvem der kan hvad i løsningen. Disse roller tildeles og vedligeholdes af Leverandøren.



*Illustration 1: Oversigt over domænestrukturen i Campus Marked*

For så vidt angår de interne brugere, vil disse kunne se og tilmelde sig til aktiviteter på Markedet. Udbyderne vil dog kun i begrænset omfang kunne administrere interne brugeres ordre, idet disse personers data ejes og vedligeholdes af den lokale HR-afdeling efter de gældende regler, jf. Bilag 1- Behandling af persondata i Campus

De eksterne brugere er derimod fælles for alle udbydere, hvilket bl.a. betyder, at Udbyder kan administrere de ordrer, der er knyttet til dennes aktiviteter.

Det er muligt at anvende følgende funktionalitet i Campus Marked:

* ***Administration af læring****;* I Markedet anvendes betegnelsen kurser og klasser om alle de læringsformer, der kan opbygges, udbydes og administreres. Definitionen dækker over kurser, konferencer, møder, e-læring, blended learning samt pakning af aktiviteter i læringsforløb. Det er muligt at evaluere aktiviteterne gennem Markedet.
  + E-læring; skal overholde de standarder, som Leverandøren foreskriver (fx for e-læring: SCORM 1.2 eller AICC)
* ***Grupper;*** Det vil i Markedet være muligt at opbygge netværk, som en del af en konkret aktivitet. Funktionaliteten i grupper dækker oprettelse, tilknytning af medlemmer, vedhæftning af dokumenter og URL’er samt rum til diskussioner, Q & A, videokanaler, virtuelle møder og wiki.
* ***Rapportering****;* Der vil være knyttet relevant rapportering til Markedet, forstået som den rapportering, der enten følger med løsningen som standardrapporter, eller de rapporter som løbende udvikles af Leverandøren.
* ***Tilmelding;*** De udbudte aktiviteter vil blive udbudt via Markedet og dermed gøres tilgængelige for de brugere, som ønsker at tilmelde sig. Det vil efterfølgende være muligt for udbyder at administrere de registrerede tilmeldinger i Markedet (afmelding, flytning, venteliste etc.).
* ***Evaluering****;* Markedet leveres med en spørgeskemagenerator, således at man kan opbygge et evalueringsskema, knytte skemaet til en læringsaktivitet og få det udsendt automatisk via systemet, når aktiviteten er afsluttet.
* ***Fakturering*;** Det vil være muligt at danne faktureringsgrundlaget for de ordrer, der er afviklet i Markedet. Der vil alene være tale om et faktureringsgrundlag, idet den egentlige fakturering forudsættes foretaget gennem institutionens eget økonomisystem, fx Navision Stat.

# Bilag 4 – Vilkår og betingelser for Markedet

Campus er det offentliges fælles læringsløsning, og Markedet for Fællesoffentlige kurser i Campus (Herefter benævnt Markedet) er den del af løsningen, som anvendes til administration af læringsaktiviteter, som udbydes til målgrupper uden for udbyders egen institution. Institutioner der udbyder via Markedet vil derfor altid selv være tilsluttet Campus og benævnes i det følgende som Udbyderen.

I kraft af Udbyders Tillægsaftale til Markedet, er denne forpligtet til at overholde de regler som gælder for benyttelse af Campus generelt, herunder også forhold til persondataforordningen (GDPR). Det påhviler dog udbyderen at formulere sine egne forretningsbetingelser, fx priser, tilmelding, afmelding, afbestillingsgebyr etc., herunder gennem information og instruktion, at gøre deltagere opmærksomme på disse. Udbyder har ligeledes gennem Tillægsaftalen forpligtet sig til at overholde dansk lovgivning, herunder lovgivning om internethandel.

Med henblik på oprettelse af en profil i Campus som bruger af Markedet er det nødvendigt at indsamle følgende personlige oplysninger om brugeren af hensyn til fakturering: fornavn, efternavn, e-mail, telefon, titel samt evt. virksomhed og EAN-nummer. Oplysningerne opbevares i Campus og transmitteres krypteret.

For så vidt angår Økonomistyrelsens dataansvar, henvises til ”Cirkulæreskrivelse om fælles dataansvar vedrørende Moderniseringsstyrelsens fællesoffentlige systemer” af 11. april 2018, som kan findes og downloades fra Økonomistyrelsens hjemmeside [www.oes.dk](http://www.oes.dk).

Ovennævnte personoplysninger indsamles med det formål at oprette en profil i Campus, som giver brugeren adgang til at tilmelde sig de udbudte læringsaktiviteter. En profil i Campus medfører endvidere, at oplysninger om brugerens nuværende samt tidligere ordrer gemmes, således at brugeren til enhver tid kan logge ind på sin profil og se en oversigt over disse - og fx udskrive et kursusbevis på gennemførelse af en specifik aktivitet.

Brugeren kan selv hjælpe til med at sikre, at oplysningerne om vedkommende er korrekte, fuldstændige og ajourførte ved at kontrollere oplysningerne under fanen ”Profil” i Campus. Brugeren har endvidere adgang til at rette eller ajourføre de personlige oplysninger, der vedrører adresse, telefonnumre og tidszone. Brugeren har således til enhver tid mulighed for, selv at kontrollere hvilke oplysninger Campus har registreret om vedkommende.

Såfremt Brugeren ikke placerer ordrer inden for tre måneder, bliver dennes konto normalt inaktiveret i Campus. Dette gælder alene for brugere, der har oprettet sig selv via nærværende Sign-up løsning.

Økonomistyrelsen kan i visse tilfælde være pålagt at udlevere personlige oplysninger, som følge af lovgivning eller af en retskendelse. Økonomistyrelsen kan også udlevere personlige oplysninger, hvis det vurderes, at det er nødvendigt af hensyn til den nationale sikkerhed, overholdelse af loven eller af andre hensyn til den offentlige interesse.

Økonomistyrelsen træffer de fornødne administrative, tekniske og fysiske sikkerhedsforanstaltninger for at beskytte brugerens personlige oplysninger mod tab, tyveri og misbrug samt uautoriseret adgang, udlevering, ændring og destruktion. Al transmission og opbevaring af oplysninger er krypteret.

Campus benytter cookies i forbindelse med log-in-processen og afvikling af e-læring.

Al henvendelse vedr. Campus bedes rettet til serviceportal på Statens Administrations hjemmeside https://serviceportal.statens-adm.dk/.

|  |
| --- |
| oes.dk |